### Beslutning

Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.

**Budgetforslag fra DF**

Hvad vil vi gerne opnå? Hvorfor stilles forslaget?

Ældre med handicap lever længere - ligesom den øvrige del af befolkning - og det er kun dejligt. Denne forlængelse af levetiden betyder imidlertid, at ældreområdet udfordres rent økonomisk.

De økonomiske udfordringer, som vi har set på socialområdet de seneste år rykker nemlig med borgere med handicap, når de fylder 67 år, og dermed overgår til ældreområdet. En økonomisk prioritering af socialområdet der anerkender de stigende udgifter til borgere med handicap, bør derfor også ses på ældreområdet.

I 2019 var der et underskud på budgettet til ældre med handicap på 25 mio. kr. I perioden 2022-2025 forventes det årlige underskud at vokse til omkring 40 mio. kr. årligt.

Dansk Folkeparti foreslår derfor, at grundbudgettet til ældre med handicap øges og at enhedsbeløbet for budgetmodellen vedr. ældre med handicap forhøjes. Hvis dette ikke sker vil det resultere i besparelser på det øvrige ældreområde, hvilket vil medføre serviceforringelser.

Kontaktperson fra partiet: Jasmin Kristensen

### Sagens forløb

18-08-2021 [adresse]
Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.